Държавен вестник, бр. 1, 2010 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  1
МИНИСТЕРСТВО
НА ЗЕМЕДЕЛИЕТО И ХРАНИТЕ
НАРЕДБА № 23
от 18 декември 2009 г.
за условията и реда за предоставяне на без­
възмездна финансова помощ по мярка „При­
лагане на стратегиите за местно развитие“  и 
по мярка „Управление на местни инициативни 
групи, придобиване на умения и постигане 
на обществена активност на съответната 
територия за местните инициативни групи, 
прилагащи стратегии за местно развитие“ от 
Програмата за развитие на селските райони 
за периода 2007 – 2013 г.  
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се уреждат услови­
ята и редът за предоставяне на безвъзмездна 
финансова помощ на местни инициативни 
групи (МИГ), одобрени по Програмата за раз­
витие на селските райони (ПРСР) за периода 
2007 – 2013 г., подкрепена от Европейския зе­
меделски фонд за развитие на селските райони 
(ЕЗФРСР), по мярка „Прилагане на стратегиите 
за местно развитие“ и по мярка „Управление на 
МИГ, придобиване на умения и постигане на 
обществена активност на съответната територия 
за местните инициативни групи, прилагащи 
стратегии за местно развитие“. 
Чл. 2. (1) Финансовата помощ се предоставя 
за дейности, които допринасят за постигане на 
целите на мярка „Прилагане на стратегиите за 
местно развитие”: 
1. осигуряване на основа за средносрочно 
и дългосрочно устойчиво развитие в селските 
райони чрез прилагането на подхода „отдо­
лу  –  нагоре“ и насърчаване „ученето чрез 
правене“ в местните общности, повишавайки 
техния капацитет за планиране;
2. създаване на възможности за дългосрочна 
заетост и повишаване на доходите в селските 
райони чрез разнообразяване на икономичес­
ките дейности, подобряване на конкуренто­
способността на местните продукти, опазване 
на природните ресурси и околната среда в 
селските райони и развитие на по-качествени 
услуги в съответствие с нуждите и очакванията 
на местното население;
3. стимулиране на интегрирани и устойчиви 
практики.
(2) Финансовата помощ се предоставя за 
дейности, които допринасят за постигане на 
целите на мярка „Управление на МИГ, придо­
биване на умения и постигане на обществена 
активност на съответната територия за местните 
инициативни групи, прилагащи стратегии за 
местно развитие“:
1. насърчаване развитието на МИГ като 
силна и ефикасно действаща структура;
2. осигуряване на ресурси – човешки, техни­
чески и финансови, за цялостно обезпечаване на 
дейностите на МИГ и за прилагане на техните 
стратегии за местно развитие;
3. повишаване на информираността и уме­
нията на местните жители относно подхода 
Лидер и насърчаване на активното им участие 
в процеса на прилагане на стратегии за местно 
развитие.
Чл. 3. (1) Мерките се прилагат в селските 
райони на страната, посочени в приложение 
№ 1. 
(2) Одобряването на местни инициативни 
групи се извършва от министъра на земеделието 
и храните до края на 2011 г.
Г л а в а  в т о р а
УСЛОВИЯ И РЕД ЗА ПРЕДОСТАВЯНЕ НА 
ФИНАНСОВАТА ПОМОЩ НА МИГ ПО 
МЯРКА „ПРИЛАГАНЕ НА СТРАТЕГИИТЕ ЗА 
МЕСТНО РАЗВИТИЕ”
Раздел І
Финансови условия
Чл. 4. (1)  Минималният размер на общия 
публичен принос от ПРСР в бюджета на една 
Стратегия за местно развитие (СМР) е левовата 
равностойност на 1 000 000 евро. 
(2) Максималният размер на общия публичен 
принос от ПРСР в бюджета на една стратегия 
за местно развитие е левовата равностойност 
на 2 000 000 евро.
(3) Допълнително финансиране на стра­
тегията за местно развитие е допустимо при 
спазване на реда на чл. 22 от тази наредба и 
не може да надвишава 25 % от първоначално 
одобрения бюджет на стратегията. Максимал­
ният размер на общия публичен принос от 
ПРСР с включено допълнително финансиране 
не може да превишава левовата равностойност 
на 2 500 000 евро за една стратегия за местно 
развитие.
(4) До 20 процента от общия публичен 
принос от ПРСР могат да бъдат предвидени за 
финансиране на управлението на дейността на 
МИГ и за придобиване на умения и постигане 
на обществена активност, при условие че са 
посочени в бюджета на стратегията за местно 
развитие. 
Чл. 5. Максималната стойност на един про­
ект, подпомаган по мерките от стратегията за 
местно развитие, не може да надвишава лево­
вата равностойност на  200 000 евро.
Чл. 6. (1) Финансовата помощ за проект към 
стратегия за местно развитие е в размер на: 
1. до 100 на сто от общата стойност на 
допустимите разходи за проекти на общини;